laion/Wikipedia-Exotic huggingface dataset:
আজিজা আহমেদিয়ার

আজিজা আহমেদিয়ার হচ্ছেন একজন আফগান নারী রাজনীতিবিদ এবং নারী অধিকার কর্মী। তিনি আফগান মহিলা সম্পদ কেন্দ্রও প্রতিষ্ঠা করেছিলেন। বর্তমানে, তিনি আফগান সরকারের তথ্য, সংস্কৃতি ও পর্যটন বিষয়ক মন্ত্রণালয়ের একজন বিদেশি যোগাযোগ বিষয়ক পরিচালক। আজিজা আহমেদিয়ার উত্তর আফগানিস্তানের তাজিকিস্তান সীমান্তের কাছে অবস্থিত কুন্দুজ প্রদেশে জন্মগ্রহণ করেন। তিনি সেখানেই বেড়ে ওঠেন। পরবর্তীতে তিনি উচ্চ শিক্ষার উদ্দেশ্যে তিনি আফগানিস্তানের রাজধানী ও বৃহত্তম শহর কাবুলে পাড়ি জমান। কাবুল বিশ্ববিদ্যালয়ে তিনি সাহিত্য বিষয়ে অধ্যয়ন করেন। মেয়েদের খেলাধুলা শেখানো এবং তাদেরকে বিভিন্ন প্রশিক্ষণ প্রদান করার লক্ষ্যে তিনি নিজ শহর কুন্দুজে ফিরে আসেন। আজিজা আহমাদিয়ার "তার শিক্ষা ও পেশাগত উন্নয়নে সহায়তা"র মাধ্যমে তার পরবর্তী জীবনে সাফল্যের অংশ হিসেবে তার বাবার প্রগতিশীল দৃষ্টিভঙ্গির কৃতিত্ব দেন। ১৯৭৫ সালে তিনি আফগানিস্তানের সাংবিধানিক পরিষদ লয়া জিরগায় নতুন জাতীয় সংবিধান রচনায় সাহায্য করার জন্য কুন্দুজের প্রতিনিধি হিসেবে নির্বাচিত হন। তিনি সেই পরিষদের মোট ছয়জন নারী প্রতিনিধির মধ্যে অন্যতম একজন ছিলেন। ১৯৭৮ সালে আহমদিয়ারের বাবার উপর আফগানিস্তানের কমিউনিস্ট পার্টিতে যোগদানের জন্য সরকারের উপর মহল থেকে চাপ দেওয়া শুরু হয়। তবে তার বাবা তখন এই প্রস্তাব প্রত্যাখ্যান করেন। ফলে কমিউনিস্ট পার্টি তখন তাকে তার নিজ বাড়িতেই হত্যা করে। রাজনৈতিক দলের মাধ্যমে তার বাবার খুনের ফলে আজিজা আহমদিয়ার "সব ধরনের দলীয় রাজনীতির ব্যাপারে সন্দিহান" হয়ে উঠেন। আফগানিস্তানে সোভিয়েত আগ্রাসন চলার সময়, আহমদিয়ার কিছুদিন কাবুলে শিক্ষকতা করেছিলেন। কিন্তু ১৯৮৯ সালে তিনি দেশ ছেড়ে পালিয়ে যান এবং পাকিস্তানের পেশোয়ারে শরণার্থী হিসেবে আশ্রয় গ্রহণ করেন। পেশোয়ারে, তিনি আন্তর্জাতিক উদ্ধার কমিটির সাথে যুক্ত হন। ১৯৮৯ সালে তিনি আফগান উইমেন্স রিসোর্স সেন্টার (এডব্লিউআরসি) প্রতিষ্ঠা করেন, যা শিক্ষকদের পেশাগত শিক্ষাগত সরঞ্জাম সরবরাহের জন্য কাজ করে। ২০০২ সালে যখন তালেবান সরকারের পতন হয়, এডব্লিউআরসি কাবুলে উপস্থিতি প্রতিষ্ঠা করার জন্য প্রথম বেসরকারি সংস্থা (এনজিও) হয়ে ওঠে। ২০০৫ সালে আহমাদিয়ার তথ্য, সংস্কৃতি ও পর্যটন মন্ত্রণালয়ে বিদেশী যোগাযোগ কর্মকর্তার নতুন পদে নির্বাচিত হন। এই ক্ষমতায় তিনি আফগানিস্তানে নারীদের জন্য নিরাপত্তা কীভাবে একটি সমস্যা তা নিয়েও আলোচনা করেন।   "Project for Afghan Women's Leadership: Afghan Women Leaders Speak" (পিডিএফ)। Mershon Center for International Security Studies। Ohio State University। নভেম্বর ২০০৫। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ সেপ্টেম্বর ২০১৫।  "Afghan Women's Conference"। Ohio State University। ২০০৫। সংগ্রহের তারিখ ১৩ সেপ্টেম্বর ২০১৫। [অকার্যকর সংযোগ] "Country Fact Sheet: Afghanistan" (পিডিএফ)। IOM International Organization for Migration। অক্টোবর ২০১৪। পৃষ্ঠা 25। সংগ্রহের তারিখ ১৩ সেপ্টেম্বর ২০১৫।  "Afghan Women's Resource Center (AWRC)"। GNWP। ৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৫।  Kitch, Sally L. (২০১৪)। Contested Terrain: Reflections With Afghan Women Leaders। University of Illinois। পৃষ্ঠা 25–26। আইএসবিএন 9780252038709।
জেরোল্ড বেটস টানেল

জেরোল্ড বেটস টানেল (জন্ম ১৬ই সেপ্টেম্বর, ১৯৫০ - ১ এপ্রিল ২০২২) রাটগার্স বিশ্ববিদ্যালয়ের গণিতের একজন অধ্যাপক, বিশেষকরে সংখ্যা তত্ত্বের একজন পণ্ডিত। খুব সম্ভবত ল্যাংল্যান্ডস-টানেল উপপাদ্যের জন্য তিনি সর্বাধিক পরিচিত। এই উপপাদ্যটি আর্টিন অনুমানের নির্দিষ্ট একটি বিশেষ ক্ষেত্রের প্রতিষ্ঠা করে এবং একে একসময় ফের্মার শেষ উপপাদ্যটি প্রমাণের মূল সূত্র হিসেবে গণ্য করা হত। তিনি কংগ্রুয়েন্ট সংখ্যার উপরেও একটি তত্ত্বের প্রমাণ দেন। হার্ভার্ড বিশ্ববিদ্যালয়ের এই স্নাতক আমেরিকান ম্যাথমেটিক্যাল সোসাইটির একজন ফেলো। "Jerrold B. Tunnell"। www.ias.edu। সংগ্রহের তারিখ ২০২১-০৯-০৬।  "List of Fellows of the American Mathematical Society"। www.ams.org। সংগ্রহের তারিখ ২০২১-০৯-০৬।  Homepage Foto, Rutgers University
রাজ্যেশ্বর মিত্র

রাজ্যেশ্বর মিত্র ( ৩০ সেপ্টেম্বর ১৯১৭ – ১৮ জানুয়ারি ১৯৯৫) ছিলেন বিংশ শতকের বাংলার বিশিষ্ট সঙ্গীতজ্ঞ, সঙ্গীত সমালোচক এবং সঙ্গীত বিষয়ের গ্রন্থ রচয়িতা। রাজ্যেশ্বর মিত্রের জন্ম ১৯১৭ খ্রিস্টাব্দের ৩০ সেপ্টেম্বর বৃটিশ ভারতের অধুনা পশ্চিমবঙ্গের আগরতলায়। পিতা অমরনাথ মিত্র। তাঁর পৈতৃক বাড়ি ছিল অধুনা পশ্চিমবঙ্গের উত্তর চব্বিশ পরগনা জেলার পানিহাটিতে। তিনি ১৯৩৮ খ্রিস্টাব্দে হুগলি কলেজ থেকে বি.এ পাশ করেন এবং ১৯৪৪ খ্রিস্টাব্দে কলকাতা বিশ্ববিদ্যালয়ের ইনস্টিটিউট অফ এগ্রিকালচার থেকে ডিপ্লোমা লাভ করেন। রাজ্যেশ্বর মিত্র দীর্ঘ বত্রিশ বৎসর কেন্দ্রীয় অর্ডিন্যান্স ফ্যাক্টরিতে কর্মরত ছিলেন। কিন্তু এর মধ্যে সংগীত চর্চা চালিয়ে গেছেন। তিনি প্রখ্যাত টপ্পাগায়ক এবং ধ্রুপদী গানের অন্যতম শিল্পী কালীপদ পাঠকের কাছে পুরাতনী বাংলা গানের তালিম নেন। সুবিনয় রায়ের কাছে শেখেন রবীন্দ্র সঙ্গীত। তবে নিধুবাবুর টপ্পা ও ভারতীয় মার্গ সঙ্গীত তথা উচ্চাঙ্গ সংগীতে তিনি বিশেষ পারদর্শিতা অর্জন করেছিলেন। কলকাতার রবীন্দ্রভারতী বিশ্ববিদ্যালয়ে যুক্ত ছিলেন। বিশ্বভারতী বিশ্ববিদ্যালয় আমন্ত্রিত অধ্যাপক হিসাবেও কাজ করেছেন। দীর্ঘদিন ধরে বাংলা সাহিত্য পত্রিকা দেশে শার্ঙ্গদেব নামে সঙ্গীত সমালোচনা করেছেন। রাজ্যেশ্বরই প্রথম বিগত শতকের বাংলা গানের রীতিনীতি, ইতিহাসের দৃষ্টিকোণ ইত্যাদি নিয়ে বিশদ আলোচনা করেছেন তাঁর রচিত বিভিন্ন গ্রন্থে, যার ফলে শুধু সঙ্গীতের পরম্পরা নয়, সৃষ্টিগত পরিবর্তনের বিভিন্ন দিকেও আলোকপাত করে।এছাড়াও ভারতীয় মার্গ সঙ্গীত, ধর্মশাস্ত্র, দর্শন ইত্যাদি বিষয়ে বহু গ্রন্থ রচনা করেছেন। তাঁর রচিত ও প্রকাশিত গ্রন্থগুলি হল – বাংলা সঙ্গীত ( ২ খণ্ড) বাংলার গীতিকার ও বাংলা গানের নানান দিক মুঘল ভারতের সঙ্গীত চিন্তা সঙ্গীত সমীক্ষা উত্তর ভারতীয় সঙ্গীত বৈদিক ঐতিহ্যে নামগান আর্য ভারতের সঙ্গীত চিন্তা বেদ গানের প্রাকৃত রূপ বেদ গানের রীতি প্রকৃতি নিধু বাবুর গান (স্বরলিপি) অতুলপ্রসাদ সেনের জীবনী ( সাহিত্য সাধক চরিতমালা) মহাভারত চিন্তা স্বর্ণলোক ও দেবসভ্যতা শ্রীধর কথকের গান ( জীবদ্দশায় অপ্রকাশিত) ইত্যাদি। রাজ্যেশ্বর মিত্র ১৯৯৫ খ্রিস্টাব্দের ১৮ জানুয়ারি প্রয়াত হন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৩৪৭, আইএসবিএন ৯৭৮-৮১-৭৯৫৫-২৯২-৬
টানেলের উপপাদ্য

টানেলের উপপাদ্য সংখ্যা তত্ত্বের আলোচনাধীন একটি বিষয় যা কংগ্রুয়েন্ট সংখ্যার সমস্যার একটি আংশিক সমাধান এবং বার্চ ও সুইনার্টন-ডায়ারের অনুমানের অধীনে এর একটি পূর্ণাঙ্গ সমাধান দেয়। কোন ধনাত্মক পূর্ণ সংখ্যা তিনটি বাহুর দৈর্ঘ্যই মূলদ সংখ্যা এমন কোন সমকোণী ত্রিভুজের ক্ষেত্রফল কিনা তা নির্ণয় করার ব্যাপারটিই কংগ্রুয়েন্ট সংখ্যার সমস্যা নামে পরিচিত। টানেলের উপপাদ্য অতি সরল কয়েকটি ডায়োফ্যান্টাইন সমীকরণের পূর্ণাঙ্গ সমাধানের সংখ্যার সাথে এই সমস্যাটির সম্পর্ক স্থাপন করে। বর্গ নয় বা বর্গ মুক্ত এমন একটি পূর্ণ সংখ্যা n এর ক্ষেত্রে একে নিম্নোক্তভাবে সংজ্ঞায়িত করা যাক A n = # { ( x , y , z ) ∈ Z 3 ∣ n = 2 x 2 + y 2 + 32 z 2 } , B n = # { ( x , y , z ) ∈ Z 3 ∣ n = 2 x 2 + y 2 + 8 z 2 } , C n = # { ( x , y , z ) ∈ Z 3 ∣ n = 8 x 2 + 2 y 2 + 64 z 2 } , D n = # { ( x , y , z ) ∈ Z 3 ∣ n = 8 x 2 + 2 y 2 + 16 z 2 } . {\displaystyle {\begin{aligned}A_{n}&=\#\{(x,y,z)\in \mathbb {Z} ^{3}\mid n=2x^{2}+y^{2}+32z^{2}\},\\B_{n}&=\#\{(x,y,z)\in \mathbb {Z} ^{3}\mid n=2x^{2}+y^{2}+8z^{2}\},\\C_{n}&=\#\{(x,y,z)\in \mathbb {Z} ^{3}\mid n=8x^{2}+2y^{2}+64z^{2}\},\\D_{n}&=\#\{(x,y,z)\in \mathbb {Z} ^{3}\mid n=8x^{2}+2y^{2}+16z^{2}\}.\end{aligned}}} n কে একটি কংগ্রুয়েন্ট সংখ্যা বিবেচনা করা হলে টানেলের উপপাদ্যটি বলে যে, যদি n বিজোড় হয় তবে 2An = Bn এবং যদি n জোড় সংখ্যা হয় তবে 2Cn = Dn। এর বিপরীতে, y 2 = x 3 − n 2 x {\displaystyle y^{2}=x^{3}-n^{2}x} আকারের উপবৃত্তাকার বক্ররেখাসমূহের জন্য যদি বার্চ ও সুইনার্টন-ডায়ারের অনুমান সত্য হয় তাহলে n যে একটি কংগ্রুয়েন্ট সংখ্যা সেই উপসংহারে আসার জন্য এই সমতাগুলো যথেষ্ট। এই উপপাদ্যটির নাম মার্কিন সংখ্যা তত্ত্ববিদ জেরোল্ড বেটস টানেলের নামানুসারে নামকরণ করা হয়েছে। জেরোল্ড টানেল ১৯৮৩ সালে এটি প্রমাণ করেন। টানেলের উপপাদ্যের গুরুত্ব এই যে, এই উপপাদ্যটি যে লক্ষণ বা ক্রাইটেরিয়া প্রদান করে তা একটি নির্দিষ্ট গণনার মাধ্যমে পরীক্ষণযোগ্য। উদাহরণস্বরূপ, একটি নির্দিষ্ট সংখ্যা n এর জন্য An,Bn,Cn,Dn সংখ্যাগুলোকে − n , … , n {\displaystyle -{\sqrt {n}},\ldots ,{\sqrt {n}}} পাল্লার মধ্যে x,y,z এর সাহায্যে বিস্তারিতভাবে অনুসন্ধানের মাধ্যমে গণনা করা যেতে পারে। Koblitz, Neal (২০১২), Introduction to Elliptic Curves and Modular Forms, Graduate Texts in Mathematics (Book 97) (2nd সংস্করণ), Springer-Verlag, আইএসবিএন 978-1-4612-6942-7 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tunnell, Jerrold B. (১৯৮৩), "A classical Diophantine problem and modular forms of weight 3/2", Inventiones Mathematicae, 72 (2): 323–334, hdl:10338.dmlcz/137483 , ডিওআই:10.1007/BF01389327 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বাঞ্ছারামের বাগান

বাঞ্ছারামের বাগান হল ১৯৮০ সালে মুক্তিপ্রাপ্ত তপন সিংহ পরিচালিত একটি চলচ্চিত্র। ছবির নামভূমিকায় অভিনয় করেন মনোজ মিত্র। তাঁরই সাজানো বাগান নাটক অবলম্বনে এই ছবিটি নির্মিত হয়। ছবিটি সমালোচকদের দ্বারা প্রশংসিত হয় এবং ১৯৮০ সালে শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ অভিনেতা বিভাগে ফিল্মফেয়ার পুরস্কার জয় করে। ছবির কাহিনি এক বৃদ্ধ কৃষক বাঞ্ছারামের বাগানকে ঘিরে। বাগানটি দখল করতে গ্রামের জমিদার মরিয়া। কিন্তু জমিদারের নানা প্রকার কৌশল সত্ত্বেও বৃদ্ধ অসুস্থ বাঞ্ছারাম কোনও না কোনও উপায়ে সেই বাগানে বাস করতে থাকে এবং বাগানটি নিজের দখলে রাখতে সক্ষম হয়। "Apur Panchali - From 'Shonar Pahar' to 'Belashese': Bengali cinema's tribute to senior citizens"। The Times of India। সংগ্রহের তারিখ ২০২১-০৪-২৬।  Ishan (২০২০-০৭-০৯)। "Bancharamer Bagan (1980) | Art House Cinema"। arthousecinema.in (ইংরেজি ভাষায়)। সংগ্রহের তারিখ ২০২১-০৪-২৬।  Rohit K. Dasgupta; Sangeeta Datta (১৫ ডিসেম্বর ২০১৮)। 100 Essential Indian Films। Rowman & Littlefield। পৃষ্ঠা 32–। আইএসবিএন 978-1-4422-7799-1।  Bancharamer Bagan, সংগ্রহের তারিখ ২০১৯-১০-১১ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সব্যসাচী (চলচ্চিত্র)

সব্যসাচী পীযুষ বসু পরিচালিত ১৯৭৭ সালের একটি জনপ্রিয় ভারতীয় বাংলা নাট্যধর্মী চলচ্চিত্র। শরৎচন্দ্র চট্টোপাধ্যায়ের পথের দাবী উপন্যাস অবলম্বনে নির্মিত চলচ্চিত্রটিতে নাম ভূমিকায় অভিনয় করেন উত্তম কুমার। এতে অন্যান্য চরিত্রে অভিনয় করেন সুপ্রিয়া চৌধুরি, অনিলি চ্যাটার্জি, বিকাশ রায় ও তরুণ কুমার। এই ছবির সংগীতের দায়িত্বে ছিলেন উত্তম কুমার নিজেই। ছবিটি বক্স অফিসে সফল হয়েছিলো। প্লটটি পলাতক বাঙালি বিপ্লবী সব্যসাচীর কার্যকলাপ এবং ব্রিটিশ শাসনের বিরুদ্ধে ভারতের স্বাধীনতা আন্দোলন নিয়ে আবর্তিত হয়েছে। নায়ক সব্যসাচী একটি গোপন বিপ্লবী সংগঠন পথের দাবি গঠন করেন। তিনি অত্যন্ত মেধাবী, উচ্চ শিক্ষিত, সাহসী এবং তার সংগঠনের প্রতি প্রতিশ্রুতিবদ্ধ। তিনি একটি পতিতালয়ে রোজের সাথে দেখা করেন এবং তাকে স্বাধীনতা সংগ্রামে আসতে অনুপ্রাণিত করেন। রোজ সুমিত্রা হয়ে আন্দোলন সংগঠিত করতে সক্রিয় অংশ নেয়। সশস্ত্র বিদ্রোহের নেতৃত্ব দেওয়ার জন্য আরও বেশ কয়েকজন বিপ্লবী তাদের সাথে যোগ দেয়। সব্যসাচী একজন বাঙালি দম্পতি অপূর্ব এবং ভারতীকেও অনুপ্রাণিত করেন। কিন্তু সব্যসাচীর নেতৃত্ব, ভালোবাসা ও ক্ষমতা পাওয়ার পেছনে রয়েছে বিশ্বাসঘাতকতার গল্প। উত্তম কুমার - সব্যসাচী সুপ্রিয়া চৌধুরি - সুমিত্রা অনিল চ্যাটার্জি - ব্রজেন্দ্র বিকাশ রায় - নিমাই রায় তরুণ কুমার - শশী জয়শ্রী রায় - ভারতী সুজাতা দত্ত - নবতারা কিরণ লাহিড়ী - অপূর্ব নৃপতি চট্টোপাধ্যায় হারাধন বন্দ্যোপাধ্যায় সুলতা চৌধুরি - মা অমরনাথ মুখোপাধ্যায় সত্য বন্দ্যোপাধ্যায় সুপ্রিয় সরকার ক্ষুদিরাম ভট্টাচার্য রবিন চট্টোপাধ্যায় মন্টু বন্দ্যোপাধ্যায় তরুণ মিত্র তরুণ রায় শম্ভু ভট্টাচার্য প্রশান্ত চট্টোপাধ্যায় রসরাজ চক্রবর্তী রায়, অরুণ। "Sabyasachi (1977)"। আর্কাইভ। সংগ্রহের তারিখ ৩০ মার্চ ২০১৯।  চলচ্চিত্র প্রবেশদ্বার ইন্টারনেট মুভি ডেটাবেজে সব্যসাচী  (ইংরেজি)
মৌ এর বাড়ি

মৌ এর বাড়ি একটি বাংলা ভাষার টেলিভিশন ধারাবাহিক, যা ২০২১ সালের ৩০শে আগস্ট থেকে কালার্স বাংলায় প্রতিদিন সন্ধ‍্যে ৬.৩০ টায় প্রচারিত হওয়া শুরু হয়েছে। সুরিন্দর ফিল্মস প্রযোজিত এতে অভিষেক বীর শর্মা ও অদ্রিজা রায় প্রধান ভূমিকায় অভিনয় করেছেন। এছাড়াও এতে সপ্তর্ষী রায়, কল‍্যানী মন্ডল, সুজন নীল মুখোপাধ্যায় অন্যান্য চরিত্রে অভিনয় করেছেন। এই ধারাবাহিকের প্রথম পর্বের কিছু অংশ দার্জিলিং এ শুটিং করা হয়েছে। এটি একটি আকর্ষণীয় গল্পের উপর ভিত্তি করে তৈরি করা হয়েছে যা একটি বিষয়কে তুলে ধরে যে একটি মেয়ে তার পরিবারের বোঝা নয় । বিয়ের পরেও তারা পিতামাতার যত্ন নিতে পারে । যা প্রচলিত বিশ্বাস যে পুত্রের পিতামাতার দেখাশোনা করা কর্তব্যের থেকে আলাদা কথা বলে। "ছোট পর্দায় কামব্যাক করছেন অদ্রিজা, সৌজন্যে 'মৌ এর বাড়ি'"। Hindustantimes Bangla। ২০২১-০৭-১৫। সংগ্রহের তারিখ ২০২১-০৯-০৮।  "সমাজের দৃষ্টিভঙ্গি বদলাতে আসছে ধারাবাহিক 'মৌ-এর বাড়ি', নাম ভূমিকায় অদ্রিজা"। Hindustantimes Bangla। ২০২১-০৭-২২। সংগ্রহের তারিখ ২০২১-০৯-০৮।  "চারটি নতুন ধারাবাহিক, থাকছে রিয়ালিটি শো- নতুন চমক বাংলা টেলিভিশন চ্যানেলে"। Hindustantimes Bangla। ২০২১-০৭-১৪। সংগ্রহের তারিখ ২০২১-০৯-০৮।  "'Mou er Bari' to premiere on August 30 - Times of India"। The Times of India (ইংরেজি ভাষায়)। সংগ্রহের তারিখ ২০২১-০৯-০৮।  "mou er bari News, mou er bari News in Bengali, mou er bari বাংলা ভাষায় খবর, mou er bari বাংলা নিউস – HT Bangla"। Hindustantimes Bangla। সংগ্রহের তারিখ ২০২১-০৯-০৮।
পাত্রিয়া আমাদা

পাত্রিয়া আমাদা (পর্তুগিজ: Pátria Amada; বাংলা: প্রিয়তম মাতৃভূমি) মোজাম্বিকের জাতীয় সঙ্গীত। এটি ২০০২ সালে ভিভা, ভিভা এ ফ্রেলিমোকে প্রতিস্থাপন করে। এর কথা এবং সুর দিয়েছেন "জুস্তিনো সিগাউলান কেমান"। "Mozambique – nationalanthems.info" (ইংরেজি ভাষায়)। সংগ্রহের তারিখ ২০২২-০৯-০২।  মোজাম্বিকের জাতীয় সঙ্গীতের তথ্য
তানসু চিলের

তানসু চিলের (তুর্কি: [ˈtansu tʃiˈlːæɾ] তান্‌সু চিল্ল্যার্‌; জন্ম ২৪ মে ১৯৪৬) একজন তুর্কি একাডেমিক, অর্থনীতিবিদ এবং রাজনীতিবিদ যিনি ১৯৯৩ থেকে ১৯৯৬ পর্যন্ত ২২ তম তুরস্কের প্রধানমন্ত্রী হিসাবে দায়িত্ব পালন করেছিলেন। তিনি এখন পর্যন্ত তুরস্কের প্রথম এবং একমাত্র মহিলা প্রধানমন্ত্রী। ১৯৯৬ হতে ১৯৯৭ সালের মধ্যে তিনি ট্রু পাথ পার্টি এর নেত্রী হিসাবে তুরস্কের উপপ্রধানমন্ত্রী এবং পররাষ্ট্র মন্ত্রীর দায়িত্বে ছিলেন। অর্থনীতি এর অধ্যাপক হিসাবে, ১৯১৯ সালে প্রধানমন্ত্রী সুলেমান দেমিরেল দ্বারা অর্থনীতি এর প্রতিমন্ত্রী নিযুক্ত হন। ১৯৯২ সালে যখন ডেমিরেল নির্বাচিত রাষ্ট্রপতি হিসাবে ছিলেন, তখন সিলার ট্রু পাথ পার্টির নেতা নির্বাচিত হন এবং প্রধানমন্ত্রী হিসেবে ডেমিরেলের স্থলাভিষিক্ত হন। চিলের ইস্তাম্বুলে জন্মগ্রহণ করেছিলেন; তাঁর বাবা প্রথমে একজন সাংবাদিক ছিলেন, তারপর ১৯৫০-এর দশকে বিলেসিক প্রদেশ এর তুর্কি গভর্নর ছিলেন। তানসু একমাত্র সন্তান এবং তিনি ইস্তাম্বুল আর্নভুটকি আমেরিকান কলেজ ফর গার্লস এ উচ্চ বিদ্যালয়ের শিক্ষা সমাপ্ত করার পর বোগাজিসি বিশ্ববিদ্যালয় এর অর্থনীতি বিভাগ থেকে স্নাতক হন। বোগাজিসি থেকে স্নাতক হওয়ার পর, তিনি যুক্তরাষ্ট্রে তাঁর পড়াশোনা চালিয়ে যান, যেখানে তিনি নিউ হ্যাম্পশায়ার এবং কানেকটিকাট বিশ্ববিদ্যালয় থেকে স্নাতক ডিগ্রি অর্জন করেন। তিনি নিউ হ্যাম্পশায়ার বিশ্ববিদ্যালয় হতে এম.এস. এবং কানেকটিকাট বিশ্ববিদ্যালয় থেকে পিএইচডি সম্পন্ন করেন। পরে তিনি ইয়েল বিশ্ববিদ্যালয় এ পোস্টডক্টরাল পড়াশোনা শেষ করেন। চিলের ল্যাঙ্কাস্টার, পেনসিলভানিয়া এ অবস্থিত ফ্রাঙ্কলিন এবং মার্শাল কলেজ এ অর্থনীতি বিষয়ে শিক্ষকতা করেন। ১৯৭৮ সালে তিনি ইস্তাম্বুলের বোগাজিসি বিশ্ববিদ্যালয়ে প্রভাষক হন এবং ১৯৮৩ সালে তিনি একই প্রতিষ্ঠানের অধ্যাপক হিসাবে নিযুক্ত হন। তিনি বর্তমানে নিষ্ক্রিয় ইস্তাম্বুল ব্যাংক এও কোম্পানির প্রেসিডেন্ট হিসাবে ছিলেন। তিনি ২০০২ পর্যন্ত ডিওয়াইপি এর নেতা ছিলেন; নভেম্বর ২০০২ নির্বাচন পরাজয়ের পর, তিনি রাজনৈতিক জীবন থেকে অবসর নেন। তানসু চিলের মহিলা বিশ্ব নেতাদের কাউন্সিল এর সদস্য, যা বর্তমান ও প্রাক্তন মহিলা রাষ্ট্রপতি ও প্রধানমন্ত্রীদের একটি আন্তর্জাতিক নেটওয়ার্ক, যার মিশন হচ্ছে গুরুত্বপূর্ণ বিষয়ে সম্মিলিত পদক্ষেপের জন্য বিশ্বব্যাপী সর্বোচ্চ স্তরের নারী নেতাদের একত্রিত করে নারী এবং ন্যায়সঙ্গত উন্নয়নে অব্দান রাখা। তুর্কি রাজনীতিতে নারী মুসলিম রাজনৈতিক নেত্রীগণ মুসলিম সংখ্যাগরিষ্ঠ রাষ্ট্রসমূহে নারীদের ভোটাধিকার লাভের সময়কাল "Tansu Çiller | Turkish prime minister and economist"। Encyclopedia Britannica (ইংরেজি ভাষায়)। সংগ্রহের তারিখ ২০২০-০৬-২৪।  "Tansu Ciller | Turkish prime minister and economist"। Encyclopedia Britannica (ইংরেজি ভাষায়)। সংগ্রহের তারিখ ২০১৭-১২-০৬।  "Council of Women World Leaders: Members"। United Nations Foundation। ২০১৫-০৯-১০ তারিখে মূল থেকে আর্কাইভ করা। সংগ্রহের তারিখ ২০১৭-১২-০৬।  উইকিমিডিয়া কমন্সে তানসু চিলের সংক্রান্ত মিডিয়া রয়েছে। Biyografi.net - Biography of Tansu Çiller Who is Who - Biographies : Prof. Dr. Tansu Çiller
লেইলা জানা

লেইলা জানা (জন্ম ৩ মে ১৯৬১) তুরস্কের একজন কুর্দি রাজনীতিবিদ, যিনি তার রাজনৈতিক সক্রিয়তার জন্য দশ বছর কারাভোগ করেন, যাকে তুর্কি আদালত দেশের ঐক্যের বিরোধী বলে মনে করে। ইউরোপীয় পার্লামেন্ট তাকে ১৯৯৫ সালের সাখারভ পুরস্কারে ভূষিত করেছিল, কিন্তু এটি ২০০৪ সালে মুক্তি পাওয়ার পূর্বমুহূর্ত পর্যন্ত সংগ্রহ করতে পারেনি। তুরস্ক ও পার্শ্ববর্তী দেশগুলিতে কুর্দি জনগণের মানবাধিকারের জন্য শান্তিপূর্ণ সংগ্রামের কারণে কারাবন্দি হওয়ার জন্য রাফতো ফাউন্ডেশন কর্তৃক স্বীকৃত হওয়ার পর ১৯৯৪ সালে তিনি রাফতো পুরস্কারেও ভূষিত হন। তিনি ১৯৬১ সালের মে মাসে তুরস্কের দক্ষিণ -পূর্বের দিয়ারবাকর প্রদেশের সিলভানে জন্মগ্রহণ করেন। যখন তার বয়স ১৪ বছর, তখন তিনি মেহেদি জানার সাথে বিবাহ বন্ধনে আবদ্ধ হন, যিনি সামরিক অভ্যুত্থান না হওয়া পর্যন্ত দিয়রবাকরের মেয়র ছিলেন এবং এর পরে রাজনৈতিক বন্দী ছিলেন। জানা সোশ্যাল ডেমোক্রেটিক পিপলস পার্টির (এসএইচপি) পক্ষ থেকে ১৯৯১ সালে তুরস্কের গ্র্যান্ড ন্যাশনাল অ্যাসেম্বলিতে নির্বাচিত হন। তিনি শপথ নেওয়ার পর সংসদের মেঝেতে কুর্দি ভাষায় কথা বলার ফলে একটি বিতর্কের সৃষ্টি করেছিলেন, কারণ এটি অবৈধ কাজ বলে জানা গিয়েছিল। কুর্দি ভাষা, এমনকি ব্যক্তিগতভাবে কথা বললেও, তুরস্কে বহু বছর ধরে অবৈধ ছিল। শুধুমাত্র ১৯৯১ সালে, কুর্দি ভাষা অবশেষে বৈধতা লাভ করে, যদিও কুর্দি ভাষায় জনসম্মুখে কথা বলা অবৈধ ছিল, কিন্তু তিনি কুর্দি ভাষায় শপথ নিয়েছিলেন। শুধু শপথের চূড়ান্ত বাক্যটি কুর্দি ভাষায় বলা হয়েছিল: "আমি এই শপথ গ্রহণ করি তুর্কি জনগণ এবং কুর্দি জনগণের মধ্যে ভ্রাতৃত্বের জন্য।" এর প্রতিক্রিয়ায় তুর্কি পার্লামেন্টে তাকে "বিচ্ছিন্নতাবাদী" ও "সন্ত্রাসী" বলে দায়ী করে তার গ্রেফতারের আহ্বান শোনা যায়। যদিও জানার সংসদীয় অনাক্রম্যতা তাকে রক্ষা করেছিল, তিনি ডেমোক্রেসি পার্টিতে যোগ দেওয়ার পর, সেই দলটিকে নিষিদ্ধ করা হয়েছিল এবং তার অনাক্রম্যতা ছিনিয়ে নেওয়া হয়েছিল। ডেমোক্রেসি পার্টির চারজন এমপি (হাতিপ ডিকেল, সেলিম সাদাক, ও ওরহান ডোগান) সহ তাকে ১৯৯৪ সালের ডিসেম্বরে গ্রেপ্তার করা হয় দেশদ্রোহিতা ও সশস্ত্র কুর্দিস্তান ওয়ার্কার্স পার্টির (পিকেকে) সদস্যপদ এবং লাল, সবুজ, হলুদ রঙের পোশাক পরিধান কারার অভিযোগে অভিযুক্ত করা হয়। আদালতে রাষ্ট্রদ্রোহিতার অভিযোগ উত্থাপন করা হয়নি, এবং লেইলা পিকেকে-এর সঙ্গে যুক্ত থাকার কথা অস্বীকার করে; কিন্তু নির্যাতনের অভিযোগে অধীনে প্রাপ্ত সাক্ষীর বক্তব্যের উপর নির্ভর করে প্রসিকিউশন লেইলা ও অন্যদের ১৫ বছরের কারাদণ্ড দেওয়া হয়েছিল। "Leyla Zana"। The Rafto Foundation। ২০২০-০৬-০৭ তারিখে মূল থেকে আর্কাইভ করা। সংগ্রহের তারিখ ২০২০-০২-০৮।  "1998-1988|Preisträger|Sacharow-Preis"। sakharovprize (জার্মান ভাষায়)। ২০২০-০৯-০৯ তারিখে মূল থেকে আর্কাইভ করা। সংগ্রহের তারিখ ২০২০-০২-২৮।  Şafak, Yeni (২০২০-০২-২৮)। "Diyarbakır Seçim Sonuçları 1991 - Genel Seçim 1991"। Yeni Şafak (তুর্কি ভাষায়)। সংগ্রহের তারিখ ২০২০-০২-২৮।  Nelles, Wayne C. Comparative Education, Terrorism and Human Security. 2003, page 167. Amy Goodman (জুন ১০, ২০০৪)। "Kurdish Political Prisoner Leyla Zana Released After a Decade in Jail"। Democracy Now!। সংগ্রহের তারিখ জুলাই ৪, ২০১২।  "Special Focus Cases"। ২০০৫-০৫-১০। ২০০৫-০৫-১০ তারিখে মূল থেকে আর্কাইভ করা। সংগ্রহের তারিখ ২০২১-০১-২৩।  "Amnesty Magazine"। ২০০৬-০২-১২। ২০০৬-০২-১২ তারিখে মূল থেকে আর্কাইভ করা। সংগ্রহের তারিখ ২০১৯-১১-২৮।  "Jailed Kurdish MPs awarded damages by European court"। The Independent (ইংরেজি ভাষায়)। ২০০২-০৬-১২। সংগ্রহের তারিখ ২০১৯-০২-১০।
এস্টার ফানুস

এস্টার আখনৌখ ফানুস বা এস্টার ফানুস হলেন এক জন মিশরীয় খ্রিস্টান নারীবাদী ছিল। তিনি একটি বিশিষ্ট কিবতীয় পরিবারের সদস্য ছিলেন, এছাড়াও এস্টার নিউ ওম্যান সোসাইটির একজন প্রতিষ্ঠাতা সদস্য ছিলেন এবং ১৯২০ সালে উইমেন্স ওয়াফড কেন্দ্রীয় কমিটি প্রতিষ্ঠা করতে সাহায্য করেছিলেন। তার ছেলে হানা ফাহমি উইসা তার সম্পর্কে তার পারিবারিক স্মৃতিচারণ অ্যাসিয়াউট-এ লিখেছেন। ইস্টার ফাহমি উইসা চিকিৎসক আখনৌখ ফানুস ও বালসাম উইসার কন্যা। তার পিতা-মাতার বাড়িতে আধিপত্য বিস্তারকারী জাতীয় ও ধর্মীয় পরিবেশ তার ব্যক্তিত্বের উপর বড় প্রভাব ফেলেছিল; সে অনুযায়ী তিনি তার পরিবারের মধ্যে উত্থাপিত ধারণা ও মতামত এবং তার বাবার লাইব্রেরিতে বিদ্যমান মূল্যবান বইয়ের মাধ্যমে স্বাধীনতা খুঁজে পেয়েছিলেন। তাদের পরিবারের একজন বন্ধু বিখ্যাত আইনজীবী মাকরাম ইবেদ যখন তাদের বাড়িতে গিয়েছিলেন, তখন এস্টার ফানুস জানতে পারেন যে সাদ জাঘলুল পাশা কিছু বন্ধুদের সাথে মিশর থেকে ব্রিটিশ শাসন আদেশ প্রত্যাহারের দাবিতে ইংল্যান্ড ভ্রমণের পরিকল্পনা করেন। এরপর তিনি ১৯১৯ সালের প্রথম দিকে ব্রিটিশ উপনিবেশবাদের বিরুদ্ধে বিদ্রোহের সিদ্ধান্ত নেন। বিক্ষোভ যখন মিশরকে উত্তেজিত করে ও ব্রিটিশরা বিক্ষোভকারীদের গুলি করে, তখন দুঃখ অনুভব করে, এস্টার মার্কিন যুক্তরাষ্ট্রের প্রেসিডেন্ট উইলসনকে চিঠি লিখে বলেছিলেন: "এই যুদ্ধে চারজনকে লড়াইয়ের জন্য পাঠানো হয়েছিল" (সাদ জাঘলুল ও তার বন্ধুরা), "যদি এটি জরুরী হয়, তবে আমরা ৪ টি নিদর্শন মুক্ত করতে ৪ শত হতে পারে ৪ হাজার বা ৪ মিলিয়ন জনকে পাঠাতে পারি। এই সংখ্যার তিনগুণ আমাদের মাতৃভূমিতে ন্যায়বিচার প্রতিষ্ঠার জন্য লড়াই করছে। বয়স্করা তাদের শক্তিমত্তা ফিরে পায়, পুরুষরা সাহসী এবং মহিলারা কর্মঠ " এস্টার সাফিয়া জাঘলুলের সাথে দেখা করতে কায়রো ভ্রমণ করেছিলেন, যিনি প্রেসিডেন্ট উইলসনকে উৎসর্গ করা বার্তায় তিনজন মহিলার স্বাক্ষরের প্রস্তাব করেছিলেন। এই বার্তায় স্বাক্ষর করতে এবং তাদের আপত্তি জমা দিতে শত শত মহিলা জড়ো হয়েছিল; তারপর তারা তাদের পতাকা উত্তোলন এবং স্লোগান দিতে একটি নারীবাদী বিক্ষোভে প্রদর্শিত করেন। সন্তানদের মৃত্যুতে গভীরভাবে শোকাহত হওয়ার পর এবং অসুস্থতার কারণে গভীরভাবে ভোগান্তির পর, ইস্টার ফানুস ১৯৯০ সালের আগস্ট মাসে মারা যান। তিনি জাতীয় ঐক্যের উল্লেখযোগ্য প্রভাব রেখেছেন এবং মৃত্যুর আগ পর্যন্ত মিশরীয় মহিলাদের মুক্তির প্রচেষ্টা অব্যাহত রেখেছেন। Hanna Fahmy Wissa, Assiout: the saga of an Egyptian family, 2000. ওয়েব্যাক মেশিনে Famous Egyptian Women, featuring many photos of Ester Fanous (মার্চ ১৫, ২০০৫ তারিখে আর্কাইভকৃত). Egyptian women make their mark.
ভিভা, ভিভা এ ফ্রেলিমো

ভিভা, ভিভা এ ফ্রেলিমো (পর্তুগিজ: Viva, Viva a FRELIMO; ইংরেজি: Long Live FRELIMO; বাংলা: দীর্ঘজীবী হক ফ্রেলিমো) মোজাম্বিকের জাতীয় সঙ্গীত ছিল ২৫শে জুন, ১৯৭৫ সাল থেকে ৩০শে এপ্রিল, ২০০২ সাল পর্যন্ত। ১৯৭০ সালে জুস্তিনো সিগাউলান চেম্যান গানের কথা দিয়েছেন এবং একে ১৯৭৫ সাল থেকে ১৯৯২ সালে মোজাম্বিকের প্রধান রাজনৈতিক দলার স্বাধীনতা উদযাপনে ব্যবহার করা হত। ১৯৯২ সালে, বহুদলীয় নির্বাচনের পরে গানের কথা সরিয়ে দেওয়া হয়েছিল। কারণ তাদের কাছে একটি বহুদলীয় দেশের জাতীয় সঙ্গীত হিসেবে বেমানান অনুভব করা হয়েছিল। এপ্রিল ১৯৯৭, মোজাম্বিকের সরকার একটি প্রতিযোগিতা চালু করণে যে, কে সর্বোত্তম একটি নতুন সঙ্গীত লেখতে পারে। ৩০শে এপ্রিল, ২০০২ সালে পাত্রিয়া আমাদা মোজাম্বিকের জাতীয় সঙ্গীত হিসেবে গ্রহণ করা হয়। www.nationalanthems.info en.wikipedia.org মোজাম্বিকের জাতীয় সঙ্গীতের তথ্য
ইয়োসি বেইলিন

ডাঃ ইয়োসি বেইলিন একজন ইসরায়েলি রাজনীতিবিদ ও পণ্ডিত, যিনি ইসরায়েল সরকারের একাধিক মন্ত্রী ও নেতৃত্বের পদে দায়িত্ব পালন করেছেন। তার রাজনৈতিক জীবনের বেশিরভাগ সময় লেবার পার্টির সাথে যুক্ত ছিলেন। তিনি মেরেতজ -ইয়াকাদ রাজনৈতিক দলের চেয়ারম্যান হিসেবেও দায়িত্ব পালন করেন। রাজনৈতিক জীবন থেকে অবসর নেওয়ার পর, ইয়োসি 'বিইলিংক' নামে একটি ব্যবসায়িক পরামর্শক প্রতিষ্ঠান প্রতিষ্ঠা করেন। তিনি ইসরায়েলি কাগজ হারেটজ ও ইসরাইল হায়োম-এ মতামত লিখেছেন। ইয়োসি বেইলিন ১৯৯০-এর দশকে ইসরায়েল -ফিলিস্তিন শান্তি প্রক্রিয়ার একটি উল্লেখযোগ্য ব্যক্তিত্ব ছিলেন। তিনি ব্যাক-চ্যানেল আলোচনায় অংশ নিয়েছিলেন, যা অবশেষে ১৯৯৩ সালের অসলো চুক্তি গ্রহণের দিকে পরিচালিত করে, এটি ইসরায়েল-ফিলিস্তিন সংঘাতের অবসানের জন্য একটি কাঠামো চুক্তি। ইয়োসি বেইলিন একটি উদার পরিবারে তেল আবিব শহরে বেড়ে ওঠেন। বার মিতজভা বয়সে, তিনি আরও কঠোরভাবে ধর্মীয় জীবন গ্রহণ করেছিলেন, যদিও তিনি ইয়ারমুলকে (ঐতিহ্যবাহী ইহুদি টুপি) পরিধান করতে পছন্দ করেননি। তিনি হার্জলিয়া জিমনেসিয়াম স্কুলে পড়াশোনা করেছেন। তিনি ইসরায়েল ডিফেন্স ফোর্সসে (আইডিএফ) সিগন্যাল কোরে দায়িত্ব পালন করেন এবং সিনাই ডিভিশনে সিনাইয়ে ছয় দিনের যুদ্ধে (১৯৬৭) অংশগ্রহণ করেন। ইয়ম কিপ্পুর যুদ্ধে (১৯৭৩) সেনা সদর দপ্তরে দায়িত্ব পালন করেন। যুদ্ধের আঘাত তার বিশ্বাসকে নাড়া দেয় এবং তিনি ধর্মীয় জীবনযাপন বন্ধ করে দেন। ১৯৬৯ সালে বেইলিন ড্যাভার পত্রিকার সাংবাদিক হিসেবে কর্মজীবন শুরু করেন এবং ১৯৭৭সালে লেবার পার্টির মুখপাত্র হিসেবে রাজনৈতিক অঙ্গনে প্রবেশ করেন। ১৯৪৮ সালে প্রধানমন্ত্রী শিমন পেরেসের নির্বাচনের পর তিনি মন্ত্রিপরিষদ সচিব হিসেবে দায়িত্ব পালন করেন এবং ১৯৮৬ সালে পররাষ্ট্র মন্ত্রণালয়ের পরিচালক হন। এই সময়কালে তিনি দক্ষিণ আফ্রিকার বর্ণবাদী শাসন থেকে ইসরায়েলকে দূরে রাখার কাজ করেন। ইয়োসি বেইলিন ১৯৮৮ সালে লেবার পার্টি কর্তৃক নেসেটে নির্বাচিত হন। তিনি ১৯৯০ সালে জাতীয় ঐক্য সরকারের বিলুপ্তি না হওয়া পর্যন্ত অর্থ উপমন্ত্রী হিসেবে নিযুক্ত ছিলেন। ইয়োসি বেইলিন লেবার পার্টিতে থাকাকালীন সময়ে, ইয়ার হিরশফেল্ড ও রন পুন্ডকের সাথে ইকোনমিক কোঅপারেশন ফাউন্ডেশন (ইসিএফ) প্রতিষ্ঠা করেন। তিনি ২০১৮ সাল থেকে ইসরায়েলের হিলেল ছাত্র সংগঠনের চেয়ারম্যানের দায়িত্বে রয়েছেন। তিনি ২০০৯ সালের নভেম্বর মাসে ইসরায়েলে নিযুক্ত ফরাসি রাষ্ট্রদূত কর্তৃক লেজিওঁ দনরে ভূষিত হন। একই বছর তিনি "ইতালিয়ান রিসার্চ ইনস্টিটিউট আর্কাইভিও ডিসারমো" কর্তৃক জারি করা সাংবাদিকতার পুরস্কার গোল্ডেন ডোভস ফর পিস লাভ করেন Clyde Haberman (৫ সেপ্টেম্বর ১৯৯৩)। "Mideast Accord: The Secret Peace/A special report; How Oslo Helped Mold the Mideast Pact - The New York Times"। New York Times। সংগ্রহের তারিখ ৬ মে ২০১৮।  "Archived copy"। ২০১৬-০৩-১০ তারিখে মূল থেকে আর্কাইভ করা। সংগ্রহের তারিখ ২০১৯-০১-১১।  "Yossi Beilin reçoit la légion d'honneur" (ফরাসি ভাষায়)। Guysen.com। ২০০৯-১১-১৮। ২০১১-০৭-১৭ তারিখে মূল থেকে আর্কাইভ করা। সংগ্রহের তারিখ ২০১৩-০১-১৯।  "সংরক্ষণাগারভুক্ত অনুলিপি" (পিডিএফ)। ২২ এপ্রিল ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ সেপ্টেম্বর ২০২১।